jkorsvik/nowiki_second_scrape_merged huggingface dataset:
Constance Ring

Constance Ring var Amalie Skrams første roman. Den ble utgitt i kommisjon hos Olaf Huseby & Co i Kristiania i juni 1885.Skram betalte trykkeutgiftene for boken selv. Den skulle opprinnelig gis ut på Gyldendal i København, og var ferdig trykt da forleggeren Frederik Hegel stoppet prosjektet. Han hadde forlagt boken etter anbefaling av Erik Skram uten å ha lest den. Da han leste boken i korrektur, stoppet han øyeblikkelig utgivelsen. Han mente at den inneholdt for mange ytterliggående, realistiske scener.I romanen møter man den unge embedsmannsdatteren Constance. Hun innleder forhold til tre forskjellige menn; forretningsmannen Ring, Lorck som er lege og musikeren Meyer.
Constance er helt uvitende om seksualitet og reagerer avvisende og med skrekk på den erotiske virkeligheten som møter henne i ekteskapet med Ring. Han trøster seg med tjenestepiken, og Constance bestemmer seg for å skilles. Hun presses imidlertid tilbake til ekteskapet gjennom den fordømmelsen som møter henne fra samfunnets side.Ring omkommer i et skipsforlis, og i stedet for å ta ledelsen i sitt eget liv, innleder hun et forhold til Lorck. Også han har hatt et forhold til en tjenestepike. Når det gjelder Meyer, viser det seg at hennes egen sypike er hans elskerinne.
Livet blir etter hvert meningsløst da det går opp for henne at ingen er i stand til å oppfylle hennes ønsker og krav om hengivenhet og renhet, og dette leder henne til selvmord.
Boken er en samtidsroman med handlingen lagt til et Kristiania hvor man er levende opptatt av dagsaktuelle spørsmål som blant annet riksretten i 1884 og Johan Sverdrup.


== Referanser ==


== Litteratur ==
Janet Garton: Amalie: et forfatterliv, Gyldendal Norsk Forlag, Oslo 2011, ISBN 978-82-05-41089-3


== Eksterne lenker ==
Utgaven fra 1993 | 1995 hos Nasjonalbiblioteket
Grensesvingen (Oslo)

Grensesvingen går fra Grenseveien til Strømsveien på Helsfyr i Oslo. Navnet ble vedtatt i 1968 i forbindelse med veiutbygging i området.


== Litteratur ==
Knut Are Tvedt, red. (2010). «Grensesvingen». Oslo byleksikon (5. utg.). Oslo: Kunnskapsforlaget. s. 210. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (G)». Oslo kommune. Arkivert fra originalen 29. juli 2014. Besøkt 22. august 2015.
Klimakvote

En klimakvote er en tillatelse til å slippe ut ett tonn CO2. Kvoter setter en markedspris på CO2-utslipp. Muligheten for å handle kvoter på tvers av grenser innenfor Europa skal sikre at reduksjonene skjer der hvor det økonomisk er mest hensiktsmessig.
Med henblikk på å etterleve forpliktelsene i Kyoto-avtalen vedtok EUs medlemsland i 2005 å etablere et felles handelssystem til handel med CO2-kvoter. Handelen med CO2-kvoter skjer innenfor rammene av det europeiske system for handel med utslippsrettigheter. Systemet er kalt European Union Emissions Trading Scheme (ETS). Den første fasen av systemet varte fra 2005 til 2007. I kvotesystemets andre fase, fra 2008, ble tildelingen av kvoter redusert. 


== Klimakvoter i Norge ==
I Norge ble det i 2005 innført et nasjonalt kvotesystem. Fra 2008 ble det norske systemet utvidet til å omfatte flere virksomheter. Samme år ble Norge tilsluttet ETS. I perioden 2008 til 2012 er følgende norske bransjer med i kvotesystemet: energianlegg (over 20 MW), raffinering av mineralolje, røsting og sintring av jernmalm, produksjon av støpejern og stål, sement og kalkproduksjon, produksjon av glass, glassfiber og keramiske produkter, treforedling, kunstgjødselproduksjon og offshore petroleumsvirksomhet. Dette utgjør totalt 112 virksomheter, som står for nærmere 40 prosent av de norske utslippene av klimagasser.
Fra 2013 utvides kvotesystemet. Aluminiumsindustrien og ferrolegeringsvirksomheter blir kvotepliktige. Virksomhetene vil måtte levere inn klimakvoter for utslipp av flere klimagasser enn tidligere. I 2013-2020 vil omtrent 50 prosent av de norske klimagassutslippene være omfattes av klimakvotesystemet. 
Det finnes ulike typer kvoter, herunder EUA og CER. EUA er kvoter fra EUs kvotemarked som Norge er en del av. CER er klimakvoter fra prosjekter som skal bidra til å begrense utslippene av klimagasser i utviklingsland. Felles for disse er at hver kvote tilsvarer utslipp av ett tonn CO2, og at de er godkjent under Kyoto-avtalen. 
I Norge er det Miljødirektoratet som kontrollerer at bedriftene i kvotesystemet hvert år leverer inn kvoter tilsvarende sitt utslipp av klimagasser det foregående året. 


=== Kritikk ===
I desember 2012 sendte NRK to Brennpunkt-dokumentarfilmer hvor programleder Erling Borgen viste hvordan Norges regjering og næringsliv har kjøpt kvoter fra et selskap som hugger ned regnskogen, fra damanlegg i Kina som har gjort at mennesker er blitt tvangsflyttet, og fra en fabrikk som forurenser fattige landsbyer I India.


== Referanser ==


== Eksterne lenker ==
Video laget av Klima- og forurensningsdirektoratet i samarbeid med Klimaløftet: Klimakvotesystemet
«Klimakvoter er butikk og politikk», artikkel i Aftenposten 17. januar 2007
Point Carbon, prissetting av utslippskvoter
Black Hole Sun

«Black Hole Sun» er den tredje singlen fra Soundgarden sitt fjerde studioalbum, Superunknown, og er deres mest berømte singel. Den vant en Grammy-pris for «Best Hard Rock Performance» i 1994. «Black Hole Sun» er den singlen som har fått best kritikk av alle Soundgardens sanger.


== Innspilling ==
Sangen ble skrevet av Chris Cornell. Cornell har sagt at han skrev sangen på cirka 15 minutter. Cornell fikk ideen til sangen mens han brukte en Leslie-høyttaler. Kim Thayil sa at Leslie-høyttaler var perfekt for sangen, som er veldig «Beatles-aktig» og har en særegen lyd. «Black Hole Sun» ble skrevet i Drop D-gitarstemming. 


== Tekst ==
Teksten er ifølge Cornell en lek med ord, og at den hverken kan eller skal tas bokstavelig. Han har også kalt det for en trist sang og synes det er latterlig at mange mener at den er positivt ladet.


== Konsertversjoner ==
Vokalist Chris Cornell pleier å spille sangen akustisk under konserter. Han spilte sangen på Live Earth. Audioslave pleide også på spille den under konserter, og de spilte sangen under Live 8.


== Utmerkelser ==
All informasjon er hentet fra AcclaimedMusic.net.


== Listeplasseringer ==
All informasjon er hentet fra disse kildene.


== Referanser ==


== Eksterne lenker ==
(en) Black Hole Sun på MusicBrainz
Dictionnaire historique et critique

Dictionnaire historique et critique («historisk og kritisk leksikon») er et leksikon skrevet av den franske kritikeren og filosofen Pierre Bayle (1647–1706).
Arbeidet startet ved at Bayle i 1689 begynte å notere feil og utelatelser i Louis Moréris Grand dictionnaire historique (1674). Notatene utviklet seg gradvis til Bayles egen Dictionnaire.  Første utgave kom ut som tobindsverk i Rotterdam 1697, andre utgave i tre bind i 1702. De mange etterfølgende utgavene kom etter Bayles død i 1706.
Dictionnaire er en kombinasjon av encyclopedi og realleksikon, et sammensurium av intellektuelle kuriosa, seriøse diskusjoner om ulike temaer, obskøne historier og utfordrende, lærde diskusjoner. Innholdet består av historie, litteraturkritikk, teologi, obskønitet, filosofiske avhandlinger om toleranse, ondets problem, epistemologiske spørsmål med mer. Som i et ordinært leksikon er oppslagene alfabetisk ordnet, men over 90% av tekstmengden finnes i notematerialet, der Bayle presenterer teser og mot-teser som gjerne kan handle om helt andre ting enn oppslagsemnet notene er knyttet opp mot.
Verket ble svært populært og mye lest, men ikke alle var fornøyd. De franske myndighetene forbød det og kalvinisten Pierre Jurieu mobiliserte den vallonske kirka  i Rotterdam slik at Bayle så seg nødt til å gi ut Eclaircissements, en «presisering» av sitt syn på ateisme, manikeisme, skeptisisme og obskønitet.
Arbeidet med nye utgaver av Dictionnaire led under at Bayle i sine siste leveår viklet seg inn i lang og uproduktiv teologisk polemikk, hovedsakelig mot rasjonalistiske teologer. 


== Kilder ==
Thomas M. Lennon og Michael Hickson: «Pierre Bayle» i Edward N. Zalta (red.): Stanford Encyclopedia of Philosophy (Winter 2017 Edition)


== Eksterne lenker ==
«Dictionnaire de Bayle», The ARTFL Project, University of Chicago. Online utgave, kopi av 1740-utgaven (5. utgave, Amsterdam, Leyde, La Haye, Utrecht; 4 bind).
Teekay

Teekay Shipping NYSE: TK er et canadisk rederi som er engasjert i frakt av gass og råolje. Rederiet opererer en flåte på over 180 skip og er engasjert i 15 land.


== Historikk ==
2007
Planer om å etablere et offentlig listet konvensjonelt tankrederi.
Fusjon med OMI Corporation.2006
Teekay Shipping and A.P. Moller-Maersk etablerer Swift Tankers, a Pool of Intermediate Produkttankere.
Teekay acquires majority ownership of Petrojarl ASA
Teekay announces plans to create a MLP for its offshore business
Entered strategic joint venture with PGS Production2005
Vekst i LNG shipping
Etablerer MLP – Teekay LNG Partners Ltd2004
Entering LNG-sektoren
Naviera F. Tapias overtatt2003
Expanding presence i shuttle industrien
Navion ASA oppkjøpt fra Statoil.
Peter Evensen joined as CFO.
investment i Torm.
Acquired 50% stake i Skaugen PetroTrans.
Won FSO contract for UNOCAL Thailand.
2001    Broadening our service to include shuttle tankers
Ugland Nordic Shipping oppkjøpt
BHP Billiton entered joint venture with Teekay
Secured long-term charter contracts for five newbuild vessels to Tosco Corporation1999

Etablerte kontorer i Norge
Bona Shipholding acquired
1998 Ekspanderte til Australia
Australian Tankships Pty Ltd acquired
Bjorn Moller appointed CEO
Vant første FSO kontrakt
1995 Teekay noteres på NYSE (TK)
1993 Teekay Group restructures to Teekay Shipping Corporation
1992 Evolution of management team. Grunnlegger Torben Karlshøj døde
1985 Første Aframax tanker kjøpt
1973 Teekay Shipping Group etablert


== Referanser ==


== Eksterne lenker ==
Offisielt nettsted
Mesopotamiamandatet

Mesopotamiamandatet var et mandatområde over Mesopotamia fastsatt av Folkeforbundet og med Storbritannia som administrasjonsmakt. Området var et klasse A-mandat. Det ble overgitt til Storbritannia etter at Det osmanske rike ble delt opp av Sèvrestraktaten i 1920 etter den første verdenskrig.
Badmotorfinger

Badmotorfinger er det tredje studioalbumet fra Soundgarden, utgitt i 1991. Det er et av Soundgardens store album og ble nominert for «Best Metal Performance» i 1992. Det ble gitt ut fire singler fra albumet; «Room A Thousand Years Wide», «Jesus Christ Pose», «Outshined» og «Rusty Cage.» Den mest populære singlen fra albumet var «Outshined». 


== Badmotorfinger-turné ==
Etter utgivelsen av Badmotorfinger dro Soundgarden på en turné i Nord-Amerika som varte fra oktober 1991 til november 1991. Deretter dro Soundgarden på en lang turné i Nord-Amerika sammen med Guns N' Roses på deres turné tilknyttet Use Your Illusion I. Soundgarden ble personlig valgt av Guns N’ Roses som åpningsband. Sommeren 1992 dro de på Europaturne sammen med Guns 'N' Roses som en del av Use Your Illusion-turnéen. Der var det også med andre åpningsband som Faith No More. Bandet dro senere til Brasil der de spilte sammen med Red Hot Chili Peppers og Pearl Jam. Bandet gav senere ut filmalbumet Motorvision, som ble filmet på Paramount Theatre i 1992.


== Sporliste ==
«Rusty Cage» (Chris Cornell) – 4:26
«Outshined» (Cornell) – 5:11
«Slaves & Bulldozers» (Cornell, Ben Shepherd) – 6:56
«Jesus Christ Pose» (Matt Cameron, Cornell, Shepherd, Kim Thayil) – 5:51
«Face Pollution» (Cornell, Thayil) – 2:24
«Somewhere» (Shepherd) – 4:21
«Searching with My Good Eye Closed» (Cornell) – 6:31
«Room A Thousand Years Wide» (Cameron, Thayil) – 4:06
«Mind Riot» (Cornell) – 4:49
«Drawing Flies» (Cameron, Cornell) – 2:25
«Holy Water» (Cornell) – 5:07
«New Damage» (Cornell, Thayil) – 5:40


== Satanoscillatemymetallicsonatas Special Edition ==
Satanoscillatemymetallicsonatas (SOMMS) er en EP gitt ut av Soundgarden i 1992. Mange av sangene er coverversjoner av sanger andre artister har lagd.


=== Sporliste ===
«Into the Void» (Sealth) (Black Sabbath)
«Girl U Want» (Devo)
«Stray Cat Blues» (The Rolling Stones)
«She's a Politician» (Cornell)
«Slaves & Bulldozers» (live) (Cornell, Shepherd)


== Listeplasseringer ==


=== Badmotorfinger ===


=== Singelplasseringer ===


== Referanser ==


== Eksterne lenker ==
(en) Badmotorfinger på Discogs 
(en) Badmotorfinger på MusicBrainz 
(en) Badmotorfinger på MusicBrainz 
(en) Badmotorfinger på Spotify 
(en) Badmotorfinger på Spotify 
(en) Badmotorfinger på AllMusic
Louder than Love

Louder than Love er Soundgardens andre studioalbum, og det av deres studioalbum som har fått dårligst kritikk. Det var også det siste albumet der Hiro Yamamoto var med i bandet. Det ble gitt ut to singler fra albumet, men ingen av singlene ble veldig kjente eller populære. Musikkmagasinet Q har ranket albumet til det femtiende beste metallalbumet gjennom tidene på sin liste.


== Sporliste ==
«Ugly Truth» (Chris Cornell) – 5:26
«Hands All Over» (Cornell, Kim Thayil) – 6:00
«Gun» (Cornell) – 4:42
«Power Trip» (Cornell, Hiro Yamamoto) – 4:09
«Get on the Snake» (Cornell, Thayil) – 3:44
«Full on Kevin's Mom» (Cornell) – 3:37
«Loud Love» (Cornell) – 4:57
«I Awake» (Kate McDonald, Yamamoto) – 4:21
«No Wrong No Right» (Cornell, Yamamoto) – 4:47
«Uncovered» (Cornell) – 4:30
«Big Dumb Sex» (Cornell) – 4:11
«Full On (Reprise)» (Cornell) – 2:42


== Singler ==
Louder than Love
Loud Love (1989)
Hands All Over (1990)


== Eksterne lenker ==
(en) Louder than Love på Discogs 
(en) Louder than Love på MusicBrainz 
(en) Louder than Love på Spotify 
(en) Louder than Love på Spotify 
(en) Louder than Love på AllMusic
Ultramega OK

Ultramega OK er Soundgardens debutalbum og ble gitt ut i 1988. Albumet var det første av fem studioalbum fra Soundgarden. Den siste sangen, «One Minutes of Silence», er en sang der det ikke noen instrumenter blir spilt, men man kan høre bandet hvis man hører nøye etter, sangen er en kopi av John Lennon sin sang. 


== Sporliste ==
«Flower» (Chris Cornell, Kim Thayil) – 3:25
«All Your Lies» (Cornell, Thayil, Hiro Yamamoto) – 3:51
«665» (Cornell, Yamamoto) – 1:37
«Beyond the Wheel» (Cornell) – 4:20
«667» (Cornell, Yamamoto) – 0:56
«Mood for Trouble» (Cornell) – 4:21
«Circle of Power» (Thayil, Yamamoto) – 2:05
«He Didn't» (Matt Cameron, Cornell) – 2:47
«Smokestack Lightning» (Howlin' Wolf) – 5:07
«Nazi Driver» (Cornell, Yamamoto) – 3:52
«Head Injury» (Cornell) – 2:22
«Incessant Mace» (Cornell, Thayil) – 6:22
«One Minute of Silence» (John Lennon)  – 1:00


== Singler ==
Ultramega OK
Flower (1988)


== Eksterne lenker ==
(en) Ultramega OK på Discogs 
(en) Ultramega OK på MusicBrainz 
(en) Ultramega OK på AllMusic
Ephraim Chambers

Ephraim Chambers (født ca. 1680, død 15. mai 1740) var en britisk skribent og encyklopedist. Han er særlig kjent for leksikonet Cyclopaedia, or Universal Dictionary of Arts and Sciences.
Chambers var født i Kendal i Westmorland i England omkring 1680. Lite er kjent om hans unge år, annet enn at han gikk på Heversham Grammar School senere jobbet som lærling hos en globusmaker i London mellom 1714 og 1721. Det var der han fikk ideen til  Cyclopaedia. Etter å ha begynt på sitt store verk viet han seg helt til skriving. Han ordnet seg med kontor og bolig på Gray's Inn i London, og bodde der resten av livet.
Første utgave av Cyclopaedia kom i to bind i 1728. Den ble senere gjenutgitt i utvidede utgaver flere ganger. Chambers Cyclopedia gav inspirasjon til de franske encyklopedistene Denis Diderot og Jean le Rond d'Alembert, etter at verket var kommet i fransk oversettelse i 1743-1745.
I tillegg til arbeidet med leksikonet skrev Chambers for The Literary Magazine (1735–1736), et tidsskrift som fortrinnsvis brakte bokkritikker. Trolig redigerte han også tidsskriftet. Han huskes også som oversetter av fransk naturvitenskapelig faglitteratur til engelsk.
Ephraim Chambers er gravlagt ved Westminster Abbey.


== Referanser ==


== Eksterne lenker ==
Digitalisert utgave av Chamber's Cyclopaedia
Jesus Christ Pose

«Jesus Christ Pose» er den andre singelen fra albumet Badmotorfinger av Soundgarden. Musikkvideoen ble kritisert for å være satanistisk, da den fremstiller Jesus' korsfestelse. «Jesus Christ Pose» er en av Soundgardens mest kjente sanger, på linje med «Black Hole Sun» og «Burden in My Hand». Sangen var også på Soundgardens «Greatest Hits»-album i 1997.


== Eksterne lenker ==
(en) Jesus Christ Pose på Discogs 
(en) Jesus Christ Pose på MusicBrainz 
(en) Jesus Christ Pose på MusicBrainz
Bleed Together

«Bleed Together» er den siste singelen fra Soundgarden og var den eneste singlen som ble utgitt fra albumet A-Sides. Chris Cornell skrev sangen i 1996, og den var opprinnelig ment for albumet Down on the Upside.


== Eksterne lenker ==
Artikkelen har ingen egenskaper for musikkdatabaser i Wikidata
A-Sides

A-sides er et samlealbum fra Soundgarden. Dette var bandets siste album, og er en samling av de beste sangene deres. «Bleed Together» var den eneste singelen fra albumet og også den siste singelen fra Soundgarden. Det er blant Soundgarden mest solgte album. «Bleed Together» er en ny sang som egentlig var ment for albumet Down on the Upside, men ble utelatt grunnet plassmangel.


== Sporliste ==
«Nothing to Say» (Matt Cameron, Chris Cornell, Kim Thayil, Hiro Yamamoto) – 3:56
«Flower» (Cornell, Thayil) – 3:25
«Loud Love» (Cornell) – 4:57
«Hands All Over» (Cornell, Thayil) – 6:00
«Get on the Snake» (Cornell, Thayil) – 3:44
«Jesus Christ Pose» (Cameron, Cornell, Ben Shepherd, Thayil) – 5:51
«Outshined» (Cornell) – 5:11
«Rusty Cage» (Cornell) – 4:26
«Spoonman» (Cornell) – 4:06
«The Day I Tried to Live» (Cornell) – 5:19
«Black Hole Sun» (Cornell) – 5:18
«Fell on Black Days» (Cornell) – 4:42
«Pretty Noose» (Cornell) – 4:12
«Burden in My Hand» (Cornell) – 4:50
«Blow Up the Outside World» (Cornell) – 5:46
«Ty Cobb» (Cornell, Shepherd) – 3:05
«Bleed Together» (Cornell) – 3:54


== Singler ==
A-Sides
Bleed Together (1996)


== Billboard ==


=== A-Sides ===


=== Listeplassering ===


== Eksterne lenker ==
(en) A-Sides på MusicBrainz 
(en) A-Sides på AllMusic
Ståle Yttrehus

Ståle Yttrehus (født 3. april 1950) har siden 1985 vært journalist i Norsk rikskringkasting. Han kommer opprinnelig fra Nordfjord, Romsdal og Vestfold. 
I NRK begynte han i 1985 som programleder i programposten Midt i trafikken. I 1997 tok han initiativet til programmet "Helgestart" der han fortsatt er å høre pr 2009. Fra 2000 ble han medarbeider på NRK Trøndelags lokalkontor på Brekstad. Yttrehus har tidligere vært dansemusiker og trafikklærer. Han ble i 1982 medarbeider på Radio Norbatt under FN-tjeneste ved stabskompaniet i Norbatt (kontingent 8, 9 og 10), Sør-Libanon. Senere arbeidet han som redaktør ved Radio Motor i Drammen.
Våren 2009 debuterte han som forfatter da han ga ut boken "Erja i livets tjeneste" – en biografi om en kvinne som fristet tilværelsen som jordmor i Røde Kors' tjeneste i Asia, Afrika og i Makedonia, alle steder under svært dramatiske omstendigheter.
(Koloritt forlag, ISBN 978-8292395-73-8) I 2013 ga han ut biografien "Fred og fare", om soldaten Asbjørn Grande som tjenestegjorde for FN og NATO i mer enn 10 år sammenhengende.(ISBN9788281692176, på FONT Forlag


== Eksterne lenker ==
NRK Trøndelag: Ståle Yttrehus
Flower (singel)

«Flower» er den første singelen fra Soundgarden sitt debutalbum Ultramega OK, og ble gitt ut i 1989. Singlen fikk mye oppmerksomhet og er en av Soundgardens mest populære sanger. «Flower» var den eneste singlen fra Ultramega OK. «Flower» var også med på Soundgardens samlealbum A-Sides i 1997.


== Eksterne lenker ==
(en) Flower på MusicBrainz 
(en) Flower på MusicBrainz
Edamerost

Edamerost er en tørr, fast ost fra byen Edam i Nederland, ikke langt fra Amsterdam. Edamerosten er en mild ost og avgir lite lukt sammenliknet med mange andre oster. Fettinnholdet er også lavere  enn normalt, rundt 42 % i motsetning til 48 % i mange andre oster.
Som de fleste andre harde oster tjener også edamerosten på lagring. Edamerost som selges før jul, er knapt et par måneder gammel og ikke egentlig moden før ved sankthanstider. Edamerost som sendes utenlands, pakkes i et karakteristisk rødt vokslag, mens den i Nederland stort sett beholdes gul. Ost som er lagret i 17 uker eller mer, pakkes i svart voks. 
Fordi edamer tåler lang lagring, var dette den mest populære osten i århundrene fra 1300- til 1700-tallet, både til sjøs og i fjerne kolonier. I dag er den særlig populær i Nord-Amerika og Norden.
Edamerostens runde ballfasong skyldes behovet for effektiv håndtering og flytting. Ostene som tradisjonelt kom inn til Edam med små båter fra gårdene omkring, ble trillet i renner på bryggene og inn i lagrene der. Osten kalles på spansk  queso de bola, «ballost».


== Eksterne lenker ==
(en) Edam cheese – kategori av bilder, video eller lyd på Commons
Filmåret 2006

Filmåret 2006 er en oversikt over hendelser, lanserte filmer, utdelte priser og fødte og døde filmpersonligheter i 2006.


== Hendelser ==


== Mest innbringende filmer ==
Den engelskspråklige filmindustrien har tradisjon for å føre statistikk over filmer som først ble utgitt i Amerikas forente stater og Canada. Denne oversikten viser derfor filmer som ble lansert i Amerikas forente stater eller Canada i 2006; filmer som ble lansert i 2006, men fikk sine største inntekter i et senere år, figurerer kanskje ikke på listen for kalenderåret 2006.
Topp ti fra 2006, av 27. august, 2007 (Worldwide, USA og Canada og internasjonalt); 18. mars, 2007 (UK) og 14. januar, 2007 (Australia) er følgende:

Fra 29. januar 2007 hadde syv filmer utgitt i 2006 tjent inn mer enn $400 millioner, og dermed nådd internasjonal Blockbuster-status. Den 11. september 2006 hadde Pirates of the Caribbean: Dead Man's Chest tjent inn $1 004 100 000, og ble dermed den Hollywood-filmen som ble historiens tredje raskeste til å ha tjent  inn én milliard dollar, rett etter Titanic og Ringenes herre: Atter en konge.
Komplette lister over de mest innbringende filmene i 2006 finnes på følgende nettsteder:

Worldwide
USA og Canada
& http://www.imdb.com/ Storbritannia
& https://web.archive.org/web/20080105224610/http://www.mpdaa.org.au/home.nsf/web_insider?openform&login&action=home Australia


== Wide-release-film ==
Begrepet wide-release-film brukes om en film som filmstudioene tror vil appellere til et bredt spekter av kinogjengere, og som blir vist på minst 500 kinoer i USA og Canada. Følgende filmer oppfylte disse kriteriene i 2006:


=== Januar–mars ===


=== April–juni ===


=== Juli–september ===


=== Oktober–desember ===


== Andre utgitte filmer ==
Denne seksjonen lister opp filmer som enten ikke oppnådde wide-release-status i Nord-Amerika, eller var utgitt før i Nord-Amerika. Utgivelsesdatoer viser til den nordamerikanske utgivelsen, hvis ikke annet er nevnt.


== Dødsfall ==


== Noter ==


== Referanser ==
Box Office Mojo filmutgivelsesplan